CELEX: 32015R1757
Language: mt
Date: 2015-09-28 00:00:00
Title: Regolament ta' Implimentazzjoni tal-Kummissjoni (UE) 2015/1757 tat-28 ta' Settembru 2015 li japprova l-folpet bħala sustanza attiva għall-użu fi prodotti bijoċidali għal prodotti tat-tip 6 (Test b'rilevanza għaż-ŻEE)

2.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 257/12
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1757
   tat-28 ta' Settembru 2015
   li japprova l-folpet bħala sustanza attiva għall-użu fi prodotti bijoċidali għal prodotti tat-tip 6
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari l-Artikolu 90(2) tiegħu,
   Billi:
   
               (1)
            
            
               Fit-13 ta' Lulju 2009, l-Italja rċeviet applikazzjoni, skont l-Artikolu 11(1) tad-Direttiva 98/8/KE tal-Parlament Ewropew u tal-Kunsill (2), għall-inklużjoni tas-sustanza attiva folpet fl-Anness I tagħha, għall-użu fi prodotti tat-tip 6, preżervattivi ta' ġol-bottijiet, kif definiti fl-Anness V ta' dik id-Direttiva, li jikkorrispondu għall-prodott tat-tip 6 kif iddefinit fl-Anness V tar-Regolament (UE) Nru 528/2012.
            
         
               (2)
            
            
               F'Ġunju 2011, l-Italja ressqet rapport ta' valutazzjoni flimkien mar-rakkomandazzjonijiet tagħha lill-Kummissjoni, skont l-Artikolu 11(2) tad-Direttiva 98/8/KE.
            
         
               (3)
            
            
               Fis-17 ta' Ġunju 2014, il-Kumitat dwar il-Prodotti Bijoċidali ifformula l-opinjoni tal-Aġenzija Ewropea għas-Sustanzi Kimiċi, fid-dawl tal-konklużjonijiet tal-awtorità kompetenti tal-evalwazzjoni.
            
         
               (4)
            
            
               Skont dik l-opinjoni, prodotti bijoċidali użati għal prodotti tat-tip 6 u li fihom il-folpet jistgħu jiġu mistennija li jissodisfaw ir-rekwiżiti stabbiliti fl-Artikolu 5 tad-Direttiva 98/8/KE, sakemm ikunu ssodisfati ċerti speċifikazzjonijiet u kundizzjonijiet b'rabta mal-użu tagħhom.
            
         
               (5)
            
            
               Għaldaqstant, huwa xieraq li l-użu tal-folpet fi prodotti bijoċidali għal prodotti tat-tip 6 jiġi approvat soġġett għall-konformità mal-kundizzjonijiet speċifiċi fl-Anness.
            
         
               (6)
            
            
               Billi l-folpet jissodisfa l-kriterji biex jiġi kklassifikat bħala sensitizzatur tal-ġilda fil-kategorija 1, kif iddefinit fl-Anness 1 tar-Regolament (KE) Nru 1272/2008 tal-Parlament Ewropew u tal-Kunsill (3), l-oġġetti ttrattati bil-folpet jew li jkunu jinkorporaw din is-sustanza, meta jitqiegħdu fis-suq, għandu jkollhom tikketta li tindika proprju dan.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Prodotti Bijoċidali,
            
         ADOTTAT DAN IR-REGOLAMENT:
   Artikolu 1
   Il-folpet hu approvat bħala sustanza attiva għall-użu fi prodotti bijoċidali għal prodotti tat-tip 6, soġġett għall-ispeċifikazzjonijiet u l-kundizzjonijiet stipulati fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Settembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 167, 27.6.2012, p. 1.
   
      (2)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegћid fis-suq tal-prodotti bijoċidali (ĠU L 123, 24.4.1998, p. 1).
   
      (3)  Ir-Regolament (KE) Nru 1272/2008 tal-Parlament Ewropew u tal-Kunsill tas- 16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).
   
      ANNESS
      
                  Isem Komuni
               
               
                  Isem tal-IUPAC
                  Numri tal-Identifikazzjoni
               
               
                  Grad minimu ta' purità tas-sustanza attiva (1)
                  
               
               
                  Data tal-approvazzjoni
               
               
                  Data tal-iskadenza tal-approvazzjoni
               
               
                  Tip ta' prodott
               
               
                  Kundizzjonijiet speċifiċi
               
            
                  Folpet
               
               
                  Isem tal-IUPAC:
                  N-(triklorometiltijo)ftalimmid
                  Nru tal-KE: 205-088-6
                  Nru tal-CAS: 133-07-3
               
               
                  940 gm/kg
               
               
                  L-1 ta' Jannar 2016
               
               
                  Il-31 ta' Diċembru 2025
               
               
                  6
               
               
                  Il-valutazzjoni tal-prodott għandha tagħti attenzjoni partikolari lill-esponimenti, ir-riskji u l-effikaċja marbuta ma' kwalunkwe użu kopert minn applikazzjoni għall-awtorizzazzjoni, iżda mhux indirizzat fil-valutazzjoni tar-riskju fil-livell tal-Unjoni tas-sustanza attiva.
                  Għal prodotti bijoċidali, l-awtorizzazzjonijiet huma soġġetti għall-kundizzjonijiet li ġejjin:
                  
                              (1)
                           
                           
                              Għall-utenti industrijali, għandhom jiġu stabbiliti proċeduri operattivi sikuri u miżuri organizzativi adegwati. Fejn l-esponiment ma jistax jitnaqqas għal livell aċċettabbli b'mezzi oħra, il-prodotti għandhom jintużaw b'tagħmir personali protettiv xieraq.
                           
                        
                              (2)
                           
                           
                              It-tikketti u, fejn ipprovduti, l-iskedi tad-dejta dwar is-sikurezza tal-prodotti bijoċidali għandhom jindikaw li jridu jittieħdu miżuri għall-protezzjoni tal-ħamrija waqt li l-prodotti ta' preservazzjoni jiġu applikati fuq barra biex jipprevjenu t-telf u jiġu minimizzati l-emissjonijet fl-ambjent, sakemm ma jkunx jista' jintwera fl-applikazzjoni għall-awtorizzazzjoni tal-prodott li r-riskji jistgħu jitnaqqsu għal livell aċċettabbli permezz ta' mezzi oħra.
                           
                        
                              (3)
                           
                           
                              Prodotti bijoċidali ma għandhomx ikunu awtorizzati għall-preservazzjoni matul il-ħażna ta' prodotti li għandhom jiġu applikati barra permezz ta' sprej, sakemm ma jkunx jista' jintwera fl-applikazzjoni għall-awtorizzazzjoni tal-prodott li r-riskji għall-kompartimenti tal-ħamrija jistgħu jitnaqqsu għal livell aċċettabbli.
                           
                        Il-kummerċjalizzazzjoni tal-oġġetti ttrattati hi soġġetta għall-kundizzjoni li ġejja:
                  Il-persuna responsabbli għall-kummerċjalizzazzjoni tal-oġġett ittrattat għandha tiżgura li t-tikketta tagħti informazzjoni dwar ir-riskju ta' sensitizzazzjoni tal-ġilda, kif ukoll l-informazzjoni li hemm referenza għaliha fit-tieni subparagrafu tal-Artikolu 58(3) tar-Regolament (UE) Nru 528/2012.
               
            
         (1)  Il-purità indikata f'din il-kolonna kienet il-grad minimu ta' purità tas-sustanza attiva użat għall-evalwazzjoni li saret f'konformità mal-Artikolu 11 tad-Direttiva 98/8/KE. Is-sustanza attiva fil-prodott ikkummerċjalizzat jista' jkollha l-istess purità jew purità differenti jekk ikun ġie ppruvat li hija teknikament ekwivalenti għas-sustanza attiva evalwata.